ddrg/super_eurlex huggingface dataset:
Euroopan yhteisön perustamissopimus (konsolidoitu toisinto Nizza) - Kolmas osa: Yhteisön politiikka - XVIII osasto: Tutkimus ja teknologinen kehittäminen - 163 artikla - 130 f artikla - EY:n perustamissopimus (konsolidoitu toisinto Maastricht) -



Virallinen lehti nro C 325 , 24/12/2002 s. 0105 - 0105

Virallinen lehti nro C 340 , 10/11/1997 s. 0251 - Konsolidoitu toisinto

Virallinen lehti nro C 224 , 31/08/1992 s. 0050 - Konsolidoitu toisinto



Euroopan yhteisön perustamissopimus (konsolidoitu toisinto Nizza) Kolmas osa: Yhteisön politiikka XVIII osasto: Tutkimus ja teknologinen kehittäminen 163 artikla 130 f artikla - EY:n perustamissopimus (konsolidoitu toisinto Maastricht) 163 artikla 1. Yhteisön tavoitteena on lujittaa yhteisön teollisuuden tieteellistä ja teknologista perustaa sekä suosia yhteisön teollisuuden kansainvälisen kilpailukyvyn kehittämistä samoin kuin edistää kaikkea tutkimustoimintaa, jota pidetään tarpeellisena tämän sopimuksen muiden lukujen perusteella. 2. Tätä varten yhteisö edistää kaikkialla yhteisössä yrityksiä, pienet ja keskisuuret yritykset mukaan luettuina, tutkimuskeskuksia ja korkeakouluja niiden korkealaatuiseen tutkimukseen ja teknologiseen kehittämiseen liittyvissä pyrkimyksissä; se tukee niiden pyrkimyksiä keskinäiseen yhteistyöhön varsinkin avaamalla kansalliset julkiset hankinnat, määrittelemällä yhteiset standardit sekä poistamalla yhteistyön oikeudelliset ja verotukselliset esteet pyrkien erityisesti siihen, että yritykset voivat täysin käyttää hyväkseen sisämarkkinoiden tarjoamia mahdollisuuksia. 3. Kaikesta tähän sopimukseen perustuvasta yhteisön toiminnasta tutkimuksen ja teknologisen kehittämisen aloilla, esittelyhankkeet mukaan luettuina, päätetään ja se pannaan täytäntöön tämän osaston määräyksiä noudattaen.
Euroopan yhteisön perustamissopimus (konsolidoitu toisinto Nizza) - Viides osa: Yhteisön toimielimet - I osasto: Institutionaaliset määräykset - 2 luku: Toimielimiä koskevat yhteiset määräykset - 252 artikla - 189 c artikla - EY:n perustamissopimus (konsolidoitu toisinto Maastricht) -



Virallinen lehti nro C 325 , 24/12/2002 s. 0134 - 0135

Virallinen lehti nro C 340 , 10/11/1997 s. 0280 - Konsolidoitu toisinto

Virallinen lehti nro C 224 , 31/08/1992 s. 0066 - Konsolidoitu toisinto



Euroopan yhteisön perustamissopimus (konsolidoitu toisinto Nizza) Viides osa: Yhteisön toimielimet I osasto: Institutionaaliset määräykset 2 luku: Toimielimiä koskevat yhteiset määräykset 252 artikla 189 c artikla - EY:n perustamissopimus (konsolidoitu toisinto Maastricht) 252 artikla Jos tässä sopimuksessa viitataan tähän artiklaan säädöksen antamisen yhteydessä, noudatetaan seuraavaa menettelyä: a) neuvosto vahvistaa yhteisen kannan määräenemmistöllä komission ehdotuksesta ja saatuaan Euroopan parlamentin lausunnon; b) neuvoston yhteinen kanta ilmoitetaan Euroopan parlamentille. Neuvosto ja komissio antavat Euroopan parlamentille täydellisen selvityksen niistä perusteista, jotka ovat johtaneet neuvoston yhteisen kannan vahvistamiseen, sekä komission kannasta. Jos Euroopan parlamentti kolmen kuukauden määräajassa edellä tarkoitetusta tiedoksi toimittamisesta hyväksyy neuvoston yhteisen kannan tai ei ole tehnyt päätöstä tässä määräajassa, neuvosto antaa kyseisen säädöksen lopullisesti yhteisen kannan mukaisesti; c) Euroopan parlamentti voi b alakohdassa mainitussa kolmen kuukauden määräajassa jäsentensä ehdottomalla enemmistöllä tehdä ehdotuksia tarkistuksiksi neuvoston yhteiseen kantaan. Euroopan parlamentti voi myös samalla enemmistöllä hylätä neuvoston yhteisen kannan. Neuvostolle ja komissiolle ilmoitetaan, mihin käsittelyssä on päädytty. Jos Euroopan parlamentti on hylännyt neuvoston yhteisen kannan, neuvosto voi toisessa käsittelyssä tehdä ratkaisunsa vain yksimielisesti; d) komissio käsittelee yhden kuukauden määräajassa uudelleen ehdotuksen, jonka pohjalta neuvosto on vahvistanut yhteisen kantansa, ja ottaa tällöin huomioon Euroopan parlamentin tekemät tarkistusehdotukset. Komissio toimittaa neuvostolle yhdessä uudelleen käsittelemänsä ehdotuksen kanssa ne Euroopan parlamentin tekemät tarkistukset, joita se ei ole hyväksynyt, ja antaa niistä lausuntonsa. Neuvosto voi hyväksyä nämä tarkistukset yksimielisesti; e) neuvosto hyväksyy komission uudelleen käsittelemän ehdotuksen määräenemmistöllä. Neuvosto voi vain yksimielisesti muuttaa komission uudelleen käsittelemää ehdotusta; f) edellä c, d ja e alakohdassa tarkoitetuissa tapauksissa neuvoston on tehtävä ratkaisunsa kolmen kuukauden määräajassa. Jollei päätöstä tehdä tässä määräajassa, katsotaan, että komission ehdotusta ei ole hyväksytty; g) edellä b ja f alakohdassa mainittuja määräaikoja voidaan neuvoston ja Euroopan parlamentin yhteisellä sopimuksella pidentää enintään yhdellä kuukaudella.
Euroopan yhteisön perustamissopimus (konsolidoitu toisinto Nizza) - Viides osa: Yhteisön toimielimet - I osasto: Institutionaaliset määräykset - 1 luku: Toimielimet - 3 jakso: Komissio - 216 artikla - 160 artikla - EY:n perustamissopimus (konsolidoitu toisinto Maastricht) - 160 artikla - ETY:n perustamissopimus



Virallinen lehti nro C 325 , 24/12/2002 s. 0121 - 0121

Virallinen lehti nro C 340 , 10/11/1997 s. 0268 - Konsolidoitu toisinto

Virallinen lehti nro C 224 , 31/08/1992 s. 0060 - Konsolidoitu toisinto

(ETY:n sopimus - virallista julkaisua ei ole saatavilla)



Euroopan yhteisön perustamissopimus (konsolidoitu toisinto Nizza) Viides osa: Yhteisön toimielimet I osasto: Institutionaaliset määräykset 1 luku: Toimielimet 3 jakso: Komissio 216 artikla 160 artikla - EY:n perustamissopimus (konsolidoitu toisinto Maastricht) 160 artikla - ETY:n perustamissopimus 216 artikla Jos komission jäsen ei enää täytä niitä vaatimuksia, joita hänen tehtävänsä edellyttävät, tai jos hän on syyllistynyt vakavaan rikkomukseen, yhteisön tuomioistuin voi neuvoston tai komission pyynnöstä päättää, että hänet erotetaan.
Euroopan yhteisön perustamissopimus (konsolidoitu toisinto Nizza) - Kolmas osa: Yhteisön politiikka - XI osasto: Sosiaalipolitiikka, koulutus, ammatillinen koulutus ja nuoriso - 1 luku: Sosiaaliset määräykset - 144 artikla - 121 artikla - EY:n perustamissopimus (konsolidoitu toisinto Maastricht) - 121 artikla - ETY:n perustamissopimus



Virallinen lehti nro C 325 , 24/12/2002 s. 0096 - 0097

Virallinen lehti nro C 340 , 10/11/1997 s. 0243 - Konsolidoitu toisinto

Virallinen lehti nro C 224 , 31/08/1992 s. 0046 - Konsolidoitu toisinto

(ETY:n sopimus - virallista julkaisua ei ole saatavilla)



Euroopan yhteisön perustamissopimus (konsolidoitu toisinto Nizza) Kolmas osa: Yhteisön politiikka XI osasto: Sosiaalipolitiikka, koulutus, ammatillinen koulutus ja nuoriso 1 luku: Sosiaaliset määräykset 144 artikla 121 artikla - EY:n perustamissopimus (konsolidoitu toisinto Maastricht) 121 artikla - ETY:n perustamissopimus 144 artikla Neuvosto perustaa Euroopan parlamenttia kuultuaan neuvoa-antavan sosiaalisen suojelun komitean edistämään yhteistyötä sosiaalisen suojelun alalla jäsenvaltioiden kesken ja komission kanssa. Komitean tehtävänä on: - seurata sosiaalialan tilannetta sekä sosiaalisen suojelun politiikkojen kehittymistä jäsenvaltioissa ja yhteisössä, - edistää tietojen, kokemusten ja hyvien toimintatapojen vaihtoa jäsenvaltioiden kesken ja komission kanssa, - laatia selvityksiä, antaa lausuntoja tai suorittaa muita toimivaltaansa kuuluvia tehtäviä joko neuvoston tai komission pyynnöstä tai omasta aloitteestaan, sanotun kuitenkaan rajoittamatta 207 artiklan soveltamista. Tehtäväänsä toteuttaessaan komitea on aiheellisella tavalla yhteydessä työmarkkinaosapuoliin. Kukin jäsenvaltio ja komissio nimeävät komiteaan kaksi jäsentä.
Euroopan yhteisön perustamissopimus (konsolidoitu toisinto Nizza)

Viides osa: Yhteisön toimielimet

I osasto: Institutionaaliset määräykset

1 luku: Toimielimet

1 jakso: Euroopan parlamentti

195 artikla

138 e artikla - EY:n perustamissopimus (konsolidoitu toisinto Maastricht)

195 artikla

1. Euroopan parlamentti nimittää oikeusasiamiehen valtuuksin ottaa vastaan unionin kansalaisilta sekä niiltä luonnollisilta henkilöiltä tai oikeushenkilöiltä, joiden asuinpaikka tai sääntömääräinen kotipaikka on jossakin jäsenvaltiossa, kanteluja yhteisön toimielinten ja laitosten toiminnassa ilmenneistä epäkohdista, lukuun ottamatta yhteisön tuomioistuimen ja yhteisön ensimmäisen oikeusasteen tuomioistuimen toimintaa lainkäyttöeliminä.

Tehtävänsä mukaisesti oikeusasiamies suorittaa tutkimukset, joita hän pitää perusteltuina, omasta aloitteestaan taikka hänelle suoraan tai Euroopan parlamentin jäsenen välityksellä toimitetun kantelun perusteella, niitä tapauksia lukuun ottamatta, joissa epäilyksenalaisia seikkoja käsitellään tai on käsitelty oikeudenkäynnissä. Jos oikeusasiamies toteaa epäkohdan, hän saattaa asian sen toimielimen käsiteltäväksi, jota asia koskee, ja tämä toimielin antaa lausuntonsa asiasta hänelle kolmen kuukauden määräajassa. Tämän jälkeen oikeusasiamies antaa asiasta kertomuksen Euroopan parlamentille ja asianomaiselle toimielimelle. Kantelun tekijälle annetaan tiedoksi näiden tutkimusten tulokset.

Oikeusasiamies antaa Euroopan parlamentille vuosittain kertomuksen tutkimustensa tuloksista.

2. Oikeusasiamies nimitetään jokaisten Euroopan parlamentin vaalien jälkeen Euroopan parlamentin vaalikauden ajaksi. Sama henkilö voidaan nimittää uudeksi toimikaudeksi.

Yhteisön tuomioistuin voi Euroopan parlamentin pyynnöstä erottaa oikeusasiamiehen, jos hän ei enää täytä niitä vaatimuksia, joita hänen tehtävänsä edellyttävät, tai jos hän on syyllistynyt vakavaan rikkomukseen.

3. Oikeusasiamies hoitaa tehtäväänsä täysin riippumattomana. Tehtäväänsä hoitaessaan hän ei pyydä eikä ota ohjeita miltään taholta. Oikeusasiamies ei saa toimikautensa aikana harjoittaa muuta palkallista tai palkatonta ammattitoimintaa.

4. Euroopan parlamentti vahvistaa komission lausunnon ja neuvoston määräenemmistöllä antaman hyväksymisen saatuaan oikeusasiamiehen tehtävien hoitamista koskevan ohjesäännön ja hänen tehtäviensä hoitamista koskevat yleiset ehdot.
Euroopan yhteisön Perustamissopimuksen (Konsolidoitu toisinto) - C. Euroopan unionista tehtyyn sopimukseen, Euroopan yhteisön perustamissopimukseen ja Euroopan atomienergiayhteisön perustamissopimukseen liitetyt pöytäkirjat - Pöytäkirja (N:o 8) Euroopan yhteisöjen toimielinten ja tiettyjen elinten ja yksikköjen sekä Europolin kotipaikan sijainnista (1997)



Virallinen lehti nro C 321 E , 29/12/2006 s. 0226 - 0226



Pöytäkirja (N:o 8) Euroopan yhteisöjen toimielinten ja tiettyjen elinten ja yksikköjen sekä Europolin kotipaikan sijainnista (1997) JÄSENVALTIOIDEN HALLITUSTEN EDUSTAJAT, jotka OTTAVAT HUOMIOON Euroopan yhteisön perustamissopimuksen 289 artiklan, Euroopan hiili- ja teräsyhteisön perustamissopimuksen 77 artiklan ja Euroopan atomienergiayhteisön perustamissopimuksen 189 artiklan, OTTAVAT HUOMIOON Euroopan unionista tehdyn sopimuksen, ja PALAUTTAVAT MIELEEN JA VAHVISTAVAT 8 päivänä huhtikuuta 1965 tehdyn päätöksen ja rajoittamatta vastaisuudessa perustettavien toimielinten, elinten ja yksikköjen kotipaikkaa koskevia päätöksiä, OVAT SOPINEET seuraavista määräyksistä, jotka liitetään Euroopan unionista tehtyyn sopimukseen ja Euroopan yhteisöjen perustamissopimuksiin: Ainoa artikla a) Euroopan parlamentin kotipaikka on Strasbourg, jossa pidetään kaksitoista kuukausittaista täysistuntoa, mukaan lukien talousarviota käsittelevä istunto. Ylimääräiset täysistunnot pidetään Brysselissä. Euroopan parlamentin valiokunnat kokoontuvat Brysselissä. Euroopan parlamentin pääsihteeristö ja sen osastot sijaitsevat edelleen Luxemburgissa. b) Neuvoston kotipaikka on Bryssel. Neuvosto pitää huhti-, kesä- ja lokakuussa istuntonsa Luxemburgissa. c) Komission kotipaikka on Bryssel. Yksiköt, jotka luetellaan 8 päivänä huhtikuuta 1965 tehdyn päätöksen 7, 8 ja 9 artiklassa, sijaitsevat Luxemburgissa. d) Euroopan yhteisöjen tuomioistuimen ja ensimmäisen oikeusasteen tuomioistuimen kotipaikka on Luxemburg. e) Tilintarkastustuomioistuimen kotipaikka on Luxemburg. f) Talous- ja sosiaalikomitean kotipaikka on Bryssel. g) Alueiden komitean kotipaikka on Bryssel. h) Euroopan investointipankin kotipaikka on Luxemburg. i) Euroopan rahapoliittisen instituutin ja Euroopan keskuspankin kotipaikka on Frankfurt. j) Euroopan poliisiviraston (Europol) kotipaikka on Haag. --------------------------------------------------
Euroopan yhteisön Perustamissopimuksen (Konsolidoitu toisinto) - Ensimmäinen osa - Periaatteet - 3 artikla



Virallinen lehti nro C 321 E , 29/12/2006 s. 0044 - 0045

Virallinen lehti nro C 325 , 24/12/2002 s. 0040 - Konsolidoitu toisinto

Virallinen lehti nro C 340 , 10/11/1997 s. 0181 - Konsolidoitu toisinto

Virallinen lehti nro C 224 , 31/08/1992 s. 0008 - Konsolidoitu toisinto

(ETY:n sopimus - virallista julkaisua ei ole saatavilla)



3 artikla 1. Edellä 2 artiklassa mainittujen tavoitteiden toteuttamiseksi yhteisön toimintaan sisältyy tässä sopimuksessa määrätyin edellytyksin ja siinä määrätyssä aikataulussa: a) tavaroiden tuontiin ja vientiin kohdistuvien tullien ja määrällisten rajoitusten sekä muiden vaikutukseltaan vastaavien toimenpiteiden kieltäminen jäsenvaltioiden väliltä; b) yhteinen kauppapolitiikka; c) sisämarkkinat, joille on ominaista, että tavaroiden, henkilöiden, palvelujen ja pääomien vapaata liikkuvuutta rajoittavat esteet poistetaan jäsenvaltioiden väliltä; d) jäljempänä IV osastossa määrätyt henkilöiden maahantuloa ja liikkumista koskevat toimenpiteet; e) yhteinen maatalouspolitiikka ja kalastuspolitiikka; f) yhteinen liikennepolitiikka; g) järjestelmä, jolla taataan, ettei kilpailu sisämarkkinoilla vääristy; h) jäsenvaltioiden kansallisen lainsäädännön lähentäminen siinä määrin kuin se on tarpeen yhteismarkkinoiden toiminnan kannalta; i) jäsenvaltioiden työllisyyspolitiikan yhteensovittamisen edistäminen tämän politiikan tehostamiseksi kehittämällä yhteensovitettu työllisyysstrategia; j) sosiaalipolitiikka, johon sisältyy Euroopan sosiaalirahasto; k) taloudellisen ja sosiaalisen yhteenkuuluvuuden lujittaminen; l) ympäristöpolitiikka; m) yhteisön teollisuuden kilpailukyvyn lujittaminen; n) tutkimuksen ja teknologisen kehittämisen edistäminen; o) Euroopan laajuisten verkkojen perustamisen ja kehittämisen rohkaiseminen; p) myötävaikuttaminen korkean terveyden suojelun tason saavuttamiseen; q) myötävaikuttaminen korkealaatuisen koulutuksen ja ammatillisen koulutuksen edistämiseen sekä siihen, että jäsenvaltioiden kulttuurit kehittyvät kukoistaviksi; r) kehitysyhteistyöpolitiikka; s) merentakaisten maiden ja alueiden assosiointi kaupankäynnin lisäämiseksi sekä yhteiset pyrkimykset taloudellisen ja sosiaalisen kehityksen edistämiseksi; t) myötävaikuttaminen kuluttajansuojan lujittamiseen; u) toimenpiteet energian, pelastuspalvelun ja matkailun aloilla. 2. Toteuttaessaan tässä artiklassa tarkoitettua toimintaa yhteisö pyrkii poistamaan eriarvoisuutta miesten ja naisten välillä sekä edistämään miesten ja naisten välistä tasa-arvoa. --------------------------------------------------
Euroopan yhteisön Perustamissopimuksen (Konsolidoitu toisinto) - Viides osa - Yhteisön toimielimet - I OSASTO - Institutionaaliset määräykset - 1 luku - Toimielimet - 3 jakso - Komissio - 214 artikla



Virallinen lehti nro C 321 E , 29/12/2006 s. 0139 - 0140

Virallinen lehti nro C 325 , 24/12/2002 s. 0121 - Konsolidoitu toisinto

Virallinen lehti nro C 340 , 10/11/1997 s. 0268 - Konsolidoitu toisinto

Virallinen lehti nro C 224 , 31/08/1992 s. 0059 - Konsolidoitu toisinto

(ETY:n sopimus - virallista julkaisua ei ole saatavilla)



214 artikla 1. Komission jäsenet nimitetään 2 kohdassa määrättyä menettelyä noudattaen viideksi vuodeksi, jollei 201 artiklasta jossakin tapauksessa muuta johdu. Sama jäsen voidaan nimittää uudeksi toimikaudeksi. 2. Valtion- ja hallitusten päämiesten kokoonpanossa kokoontuva neuvosto nimeää määräenemmistöllä henkilön, jonka se aikoo nimittää komission puheenjohtajaksi; Euroopan parlamentin on hyväksyttävä tämä nimeäminen. Neuvosto hyväksyy määräenemmistöllä ja yhteisellä sopimuksella puheenjohtajaksi nimetyn kanssa kunkin jäsenvaltion ehdotusten mukaisesti laaditun luettelon muista henkilöistä, jotka se aikoo nimittää komission jäseniksi. Euroopan parlamentissa äänestetään komission puheenjohtajaksi ja muiksi komission jäseniksi näin nimettyjen henkilöiden hyväksymisestä yhtenä kokoonpanona. Saatuaan Euroopan parlamentin hyväksymisen neuvosto nimittää puheenjohtajan ja muut komission jäsenet määräenemmistöllä. --------------------------------------------------
Euroopan yhteisön Perustamissopimuksen (Konsolidoitu toisinto) - Viides osa - Yhteisön toimielimet - I OSASTO - Institutionaaliset määräykset - 1 luku - Toimielimet - 4 jakso - Yhteisön tuomioistuin - 225 artikla



Virallinen lehti nro C 321 E , 29/12/2006 s. 0143 - 0144

Virallinen lehti nro C 325 , 24/12/2002 s. 0124 - Konsolidoitu toisinto

Virallinen lehti nro C 340 , 10/11/1997 s. 0270 - Konsolidoitu toisinto

Virallinen lehti nro C 224 , 31/08/1992 s. 0061 - Konsolidoitu toisinto



225 artikla 1. Yhteisön ensimmäisen oikeusasteen tuomioistuin on toimivaltainen ratkaisemaan ensimmäisenä oikeusasteena 230, 232, 235, 236 ja 238 artiklassa tarkoitetut kanteet lukuun ottamatta niitä, joiden ratkaiseminen on annettu jonkin lainkäyttölautakunnan tehtäväksi tai jotka perussäännön mukaan kuuluvat yhteisön tuomioistuimen toimivaltaan. Perussäännössä voidaan määrätä, että yhteisön ensimmäisen oikeusasteen tuomioistuin on toimivaltainen ratkaisemaan muunkinlaisia kanteita. Yhteisön ensimmäisen oikeusasteen tuomioistuimen tämän kohdan nojalla tekemiin päätöksiin voidaan vain oikeuskysymysten osalta ja perussäännössä määrätyin edellytyksin ja rajoituksin hakea muutosta yhteisön tuomioistuimelta. 2. Yhteisön ensimmäisen oikeusasteen tuomioistuin on toimivaltainen ratkaisemaan 225a artiklan mukaisesti perustettujen lainkäyttölautakuntien päätöksiä koskevat muutoksenhaut. Yhteisön ensimmäisen oikeusasteen tuomioistuimen tämän kohdan nojalla tekemät päätökset voidaan perussäännössä määrätyin edellytyksin ja rajoituksin poikkeuksellisesti käsitellä uudelleen yhteisön tuomioistuimessa, jos asia voi vakavasti vahingoittaa yhteisön oikeuden yhtenäisyyttä ja johdonmukaisuutta. 3. Yhteisön ensimmäisen oikeusasteen tuomioistuin on toimivaltainen ratkaisemaan 234 artiklan nojalla esitetyt ennakkoratkaisupyynnöt perussäännössä määrätyissä erityisasioissa. Jos yhteisön ensimmäisen oikeusasteen tuomioistuin katsoo, että asian edellyttämä periaatepäätös voi loukata yhteisön oikeuden yhtenäisyyttä ja johdonmukaisuutta, se voi siirtää asian yhteisön tuomioistuimen ratkaistavaksi. Yhteisön ensimmäisen oikeusasteen tuomioistuimen ennakkoratkaisukysymyksissä tekemät päätökset voidaan perussäännössä määrätyin edellytyksin ja rajoituksin poikkeuksellisesti käsitellä uudelleen yhteisön tuomioistuimessa, jos asia voi vakavasti vahingoittaa yhteisön oikeuden yhtenäisyyttä ja johdonmukaisuutta. --------------------------------------------------
Euroopan yhteisön Perustamissopimuksen (Konsolidoitu toisinto) - Kuudes osa - Yleiset määräykset ja loppumääräykset - 285 artikla



Virallinen lehti nro C 321 E , 29/12/2006 s. 0171 - 0171

Virallinen lehti nro C 325 , 24/12/2002 s. 0147 - Konsolidoitu toisinto

Virallinen lehti nro C 340 , 10/11/1997 s. 0294 - Konsolidoitu toisinto



285 artikla 1. Neuvosto päättää 251 artiklassa määrättyä menettelyä noudattaen yhteisön toiminnan kannalta tarpeellisten tilastojen tuottamisen edellyttämistä toimenpiteistä, sanotun kuitenkaan rajoittamatta Euroopan keskuspankkijärjestelmän ja Euroopan keskuspankin perussäännöstä tehdyn pöytäkirjan 5 artiklan noudattamista. 2. Tilastojen laatimisessa noudatetaan puolueettomuutta, luotettavuutta, objektiivisuutta, tieteellistä riippumattomuutta, kustannustehokkuutta ja tilastosalaisuutta; tilastojen laatimisesta ei saa aiheutua kohtuutonta rasitetta taloudellisille toimijoille. --------------------------------------------------
Euroopan yhteisön Perustamissopimuksen (Konsolidoitu toisinto) - Viides osa - Yhteisön toimielimet - I OSASTO - Institutionaaliset määräykset - 4 luku - Alueiden komitea - 263 artikla



Virallinen lehti nro C 321 E , 29/12/2006 s. 0160 - 0161

Virallinen lehti nro C 325 , 24/12/2002 s. 0138 - Konsolidoitu toisinto

Virallinen lehti nro C 340 , 10/11/1997 s. 0284 - Konsolidoitu toisinto

Virallinen lehti nro C 224 , 31/08/1992 s. 0069 - Konsolidoitu toisinto



263 artikla [7] Perustetaan neuvoa-antava komitea, jäljempänä "alueiden komitea", jonka muodostavat alueellisten ja paikallisten yhteisöjen edustajat, jotka ovat alue- tai paikallisvaaleissa valittuja luottamushenkilöitä tai poliittisesti vastuussa vaaleilla valitulle elimelle. Alueiden komitean jäsenten määrä on enintään 350. Komitean jäsenten määrä on seuraava: Belgia | 12 | Tšekin tasavalta | 12 | Tanska | 9 | Saksa | 24 | Viro | 7 | Kreikka | 12 | Espanja | 21 | Ranska | 24 | Irlanti | 9 | Italia | 24 | Kypros | 6 | Latvia | 7 | Liettua | 9 | Luxemburg | 6 | Unkari | 12 | Malta | 5 | Alankomaat | 12 | Itävalta | 12 | Puola | 21 | Portugali | 12 | Slovenia | 7 | Slovakia | 9 | Suomi | 9 | Ruotsi | 12 | Yhdistynyt kuningaskunta | 24. | Komitean jäsenet ja yhtä monta varajäsentä nimetään asianomaisten jäsenvaltioiden ehdotuksesta neljäksi vuodeksi kerrallaan. Sama jäsen tai varajäsen voidaan nimetä uudeksi toimikaudeksi. Neuvosto hyväksyy kunkin jäsenvaltion ehdotusten mukaisesti laaditun luettelon jäsenistä ja varajäsenistä määräenemmistöllä. Kun ensimmäisessä kohdassa tarkoitettu tehtävä, jonka perusteella henkilöä ehdotettiin alueiden komitean jäseneksi, päättyy, hänen toimikautensa komiteassa päättyy ilman eri toimenpiteitä ja hänen tilalleen nimetään samaa menettelyä noudattaen uusi jäsen kyseisen toimikauden loppuun saakka. Komitean jäsen ei voi samanaikaisesti olla Euroopan parlamentin jäsen. Komitean jäseniä eivät sido mitkään ohjeet. He hoitavat tehtäväänsä yhteisön yleisen edun mukaisesti täysin riippumattomina. [7] Artikla on muutettu vuoden 2003 liittymisasiakirjalla. Ks. lisäys tämän asiakirjan lopussa. --------------------------------------------------
Euroopan yhteisön Perustamissopimuksen (Konsolidoitu toisinto) - Viides osa - Yhteisön toimielimet - I OSASTO - Institutionaaliset määräykset - 1 luku - Toimielimet - 2 jakso - Neuvosto - 202 artikla



Virallinen lehti nro C 321 E , 29/12/2006 s. 0135 - 0135

Virallinen lehti nro C 325 , 24/12/2002 s. 0117 - Konsolidoitu toisinto

Virallinen lehti nro C 340 , 10/11/1997 s. 0264 - Konsolidoitu toisinto

Virallinen lehti nro C 224 , 31/08/1992 s. 0057 - Konsolidoitu toisinto

(ETY:n sopimus - virallista julkaisua ei ole saatavilla)



202 artikla Turvatakseen tässä sopimuksessa vahvistettujen tavoitteiden toteutumisen neuvosto tässä sopimuksessa määrätyin edellytyksin: - huolehtii jäsenvaltioiden yleisen talouspolitiikan yhteensovittamisesta, - käyttää päätösvaltaa, - hyväksymissään säädöksissä siirtää komissiolle toimivallan antamiensa sääntöjen täytäntöönpanoon. Neuvosto voi asettaa ehtoja tämän toimivallan käytölle. Se voi lisäksi erityistapauksissa pidättää itselleen oikeuden käyttää välitöntä täytäntöönpanotoimivaltaa. Edellä tarkoitettujen ehtojen on oltava niiden periaatteiden ja sääntöjen mukaisia, jotka neuvosto vahvistaa ennalta yksimielisesti komission ehdotuksesta ja saatuaan Euroopan parlamentin lausunnon. --------------------------------------------------
Euroopan yhteisön Perustamissopimuksen (Konsolidoitu toisinto) - Kolmas osa - Yhteisön politiikka - II OSASTO - Maatalous - 36 artikla



Virallinen lehti nro C 321 E , 29/12/2006 s. 0055 - 0055

Virallinen lehti nro C 325 , 24/12/2002 s. 0050 - Konsolidoitu toisinto

Virallinen lehti nro C 340 , 10/11/1997 s. 0192 - Konsolidoitu toisinto

Virallinen lehti nro C 224 , 31/08/1992 s. 0018 - Konsolidoitu toisinto

(ETY:n sopimus - virallista julkaisua ei ole saatavilla)



36 artikla Maataloustuotteiden tuotantoon ja kauppaan sovelletaan kilpailusääntöjä koskevan luvun määräyksiä vain siltä osin kuin neuvosto 37 artiklan 2 ja 3 kohdan mukaisesti ja niissä määrättyä menettelyä noudattaen sekä ottaen huomioon 33 artiklassa luetellut tavoitteet määrittää. Neuvosto voi erityisesti antaa luvan tuen myöntämiseen: a) rakenteellisista syistä tai luonnonolojen vuoksi epäedullisessa asemassa olevien yritysten suojelemiseksi; b) taloudellisten kehitysohjelmien mukaisesti. --------------------------------------------------